על אישור הצעת החוק לייצור אנרגיה ממקורות מתחדשים – שמוביל חה"כ איתן ברושי – בוועדת השרים לעניניני חקיקה הגיב ארגון הסביבה גרינפיס ישראל: "אבסורד שנדרשת הצעת חוק כדי למנוע שהיעדים להם התחייבה ישראל במסגרת הסכם פריז לא ילכו פעם נוספת לפח האשפה של ההיסטוריה"
"אנו מקווים כי הצעת החוק תשים סוף להתנכלות המתמשכת מצד משרד האנרגיה לאנרגיות מתחדשות והתמכרותו לאנרגיות מזהמות" כך נמסר היום מגרינפיס בתגובה להצעת החוק של ח"כ איתן ברושי לקידום אנרגיות מתחדשות שעברה את ועדת השרים לענייני חקיקה. ברינפיס המשיכו: "שר האנרגיה – שטייניץ והבאים אחריו – יצטרכו לתת דין וחשבון על מימוש היעדים להפחתת פליטות ויתקשו להמשיך לטרפד ולחסום פיתוח אנרגיות מתחדשות, בדגש על אנרגיה סולארית. אבסורד שנדרשת הצעת חוק כדי למנוע שהיעדים להם התחייבה ישראל במסגרת הסכם פריז לא ילכו פעם נוספת לפח האשפה של ההיסטוריה כפי שאירע בעבר".
באשר להקמת הוועדה הבינמשרדית להסרת החסמים המובנים על אנרגיה מתחדשת, נמסר מגרינפיס: "בעוד בעולם התקנת מערכת סולארית ביתית אורכת שבוע-שבועיים, בארץ ההליך המסורבל לוקח לפחות ארבעה חודשים. אנו מקווים כי הוועדה הבינמשרדית תהווה סופר טנקר ממשי ולא תהפוך לחסם בירוקרטי נוסף".
"למרות שהיינו מחלוצי האנרגיה הסולארית, ישראל מובילה מהסוף ביעדים נמוכים להפחתת פליטות ורק שני אחוזים מהחשמל מיוצרים מאנרגיה סולארית. אנו קוראים לשר שטייניץ לשנות מסלול ולקדם מתווה סולארי שיצעיד אותנו לעידן החדש. ניצול מאגר השמש הבלתי-נדלה יחסוך טונות של מזהמי אוויר, יפחית את זיהום האוויר ויחסוך למשק ולכל משפחה סכומי עתק".